Lav et referat af nedenstående tekst:

Tekst:
Spar Nords direktør, Lasse Nyby, skabte i tirsdag formiddag røre på aktiemarkedet med udtalelser om, at der vil være store fordele ved en fusion med Nørresundby Bank. Med udtalelsen oplevede begge aktier en pæn handel i formiddagstimerne - og Nørresundby Bank-aktien lukkede kl. 17 med en stigning på hele 6 procent. Men bankdirektør Lasse Nyby indrømmer over for TV2 Nord, at en fusion mellem de to banker højest sandsynligt ikke kommer til at ske foreløbigt. - Jeg tror ikke, det er realistisk at lave en fusion. Det vi har set i den finansielle sektor er, at en bank oftest er økonomisk presset, når den skal opgive sin selvstændighed - og Nørresundby Bank har hverken problemer med indtjeningen eller kapitalen. Spar Nord ejer i forvejen 50,2 procent af aktierne i Nørresundby Bank.

Referat:
Spar Nord og Nørresundby Banks aktier havde en god handelsdag efter at Lasse Nyby luftede muligheden for en fusion mellem de to banker.